Iepirkuma komisijas 2026.gada 22.jūlija atbildes
uz ieinteresētā piegādātāja 2026.gada 21.jūlijā uzdotajiem jautājumiem

Jautājums:
Lūdzam skaidrot, vai projektā ir iesaistīti citi sadarbības partneri (projekta īstenošanas partneri)?
Atbilde:
Projektā ir iesaistīts sadarbības partneris - PRINSES MAXIMA CENTRUM VOOR KINDERONCOLOGIE BV (Máxima), PIC 935256153. Audits jāveic tikai par Pasūtītāja aktivitātēm Projekta ietvaros.
Jautājums:
Lūdzam norādīt aptuveno iepirkumu/līgumu skaitu auditējamā periodā, t. sk., vai ir veikti līgumu grozījumi kādam no līgumiem.
Atbilde:
Iepirkuma komisija ir pieņēmusi lēmumu veikt grozījumus Tehniskajā specifikācijā, papildinot Tehniskās specifikācijas 2.punktu ar 2.6.apakšpunktu šādā redakcijā:
“ 2.6. Auditējamā projekta perioda ietvaros noslēgto vispārīgo vienošanos un to ietvaros noslēgto iepirkuma līgumu skaits: ~ 20;
Jautājums:
Lūdzam norādīt aptuveno izmaksu transakciju skaitu auditējamā periodā sadalījumā pa izmaksu veidiem (piemēram, personāla izmaksas, būvniecība, iekārtas un aprīkojums).
Atbilde:
Iepirkuma komisija ir pieņēmusi lēmumu veikt grozījumus Tehniskajā specifikācijā, papildinot Tehniskās specifikācijas 2.punktu ar 2.7.apakšpunktu šādā redakcijā:
“2.7. Auditējamā projekta perioda ietvaros veikto transakciju skaits (apjoms): ~ 1500 transakcijas, t.sk. ~ 1200 transakcijas, kas saistītas ar personāla izmaksām, ~ 100 transakcijas, kas saistītas ar komandējumiem un ~ 200 transakcijas par precēm un pakalpojumiem.”
Jautājums:
Saskaņā ar Tehniskās specifikācijas 6.2. punktu audita ziņojuma plānotais iesniegšanas termiņš ir 2026. gada 15. augusts, kas ir 13 darba dienas no piedāvājuma iesniegšanas (neieskaitot laiku pakalpojuma līguma slēgšanai). Mūsuprāt, darba izpildes laiks ir nesamērīgi īss kvalitatīva pakalpojuma izpildei.
Atbilde:
Iepirkuma komisija ir pieņēmusi lēmumu veikt grozījumus Tehniskajā specifikācijā un Līgumā pagarinot plānoto revidenta ziņojuma sagatavošanas termiņu līdz 2026.gada 22.augustam.
Jautājums:
Kādam mērķim ir ietverts Tehniskās specifikācijas 4. punkts par citiem pasūtītāja projektiem? Vai pakalpojums ietver auditus arī par nākotnes projektiem? Lūdzam skaidrot arī pakalpojuma līguma projekta 1.1.3. punktu, kas paredz citu revīzijas pakalpojumu sniegšanu – vai šie papildu auditi ir šī iepirkuma priekšmets? Ja nē, kāds ir iemesls/pamatojums to ietveršanai līguma projektā? Ja jā, lūdzam norādīt informāciju par citiem plānotiem auditiem.
Atbilde:
Līguma projekts paredz iespēju slēgt papildus vienošanos pie Līguma Publisko iepirkumu likuma 61. pantā paredzētajos gadījumos. Saskaņā ar Publisko iepirkumu likuma 61.panta pirmo daļu iepirkuma līguma grozījumi ir pieļaujami, ja tie nemaina iepirkuma līguma vispārējo raksturu. Tostarp iepirkuma līguma grozījumi ir pieļaujami gadījumā, ja iepirkuma procedūras dokumenti un iepirkuma līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību, vienlaikus nosakot, ka grozījumu mērķis nedrīkst būt šā ierobežojuma vai citu likuma prasību neievērošana.
Iepirkuma komisija ir pieņēmusi lēmumu veikt grozījumus Tehniskajā specifikācijā, svītrojot Tehniskās specifikācija 4.punktu un veikt grozījumus Līguma projektā precizējot Līguma projekta 1.1.3.punkta redakciju.

Ar precizēto Iepirkuma dokumentāciju Jūs varat iepazīties Pasūtītāja Iepirkuma saitē EIS 
e– konkursu apakšsistēmā: https://www.eis.gov.lv/EKEIS/Procurement/Edit/177582. 


